b'\n_START_ARTICLE_\nCarolyn Jones\n_START_PARAGRAPH_\nCarolyn Sue Jones (28. huhtikuuta 1930 Amarillo, Texas \xe2\x80\x93 3. elokuuta 1983 West Hollywood, Kalifornia) oli yhdysvaltalainen n\xc3\xa4yttelij\xc3\xa4. H\xc3\xa4n oli vuonna 1958 ehdolla parhaan naissivuosan Oscar-palkinnon saajaksi roolistaan elokuvassa Poikamiesilta.  H\xc3\xa4n sai vuonna 1958 Sandra Deen ja Diane Varsin kanssa Golden Globen lupaavimpana naistulokkaana._NEWLINE_Jonesia koulutettiin Pasadena Playhousessa._NEWLINE_Jones esiintyi Morticia Addamsin roolissa televisiosarjassa The Addams Family ja Elvis Presleyn kanssa elokuvassa Kitara kainalossa (1958). Lis\xc3\xa4ksi h\xc3\xa4nell\xc3\xa4 oli rooleja muiden muassa elokuvissa Heikompi sukupuoli (1956), Kovanaama Nelson (1957), L\xc3\xa4pi\xc3\xa4 p\xc3\xa4\xc3\xa4ss\xc3\xa4 (1959), Uudet t\xc3\xa4hdet syttyv\xc3\xa4t (1959), Viimeinen juna Gun Hillist\xc3\xa4 (1959) ja Mies verkossa (1959). _NEWLINE_Jones kirjoitti vuonna 1971 romaanin Twice Upon a Time._NEWLINE_H\xc3\xa4n oli nelj\xc3\xa4sti naimisissa. H\xc3\xa4nen puolisoinaan olivat Donald G. Donaldson (1950\xe2\x80\x931951), Aaron Spelling (1953\xe2\x80\x931964), Herbert S. Greene (1968\xe2\x80\x931977) ja Peter Bailey-Britton (1982\xe2\x80\x931983). H\xc3\xa4n kuoli 53-vuotiaana paksusuolen sy\xc3\xb6p\xc3\xa4\xc3\xa4n.'